open-index/open-wikipedia-markdown huggingface dataset:
Profibus

**Profibus** on kenttäväylä teollisuuden antureiden ja ohjausjärjestelmien välille. Profibus määrittelee sarjamuotoisen järjestelmän, joka käyttää OSI-mallin mukaista protokolla-arkkitehtuuria.

Profibus on yhteensopiva IEC 61158 -standardin kanssa. Profibus DP (Distributed Periphery) on kenttälaitteiden liittämiseen nopealla vasteajalla ja Profibus PA (Process Automation) on sen laajennettu versio.

Profibus perustuu vastaavantyyppiseen protokollaan kuin Modbus, mutta lisänä on Token Ring -tyyppinen protokolla, joka tukee useita "isäntiä". Lisäksi, erona Modbusiin, laitteet käyvät läpi käynnistyssarjan, jonka aikana ne liittyvät verkkoon.

## Lähteet

## Aiheesta muualla
* https://www.profibus.com/
Helmi Jalovaara

**Helmi Jalovaara** (vuoteen 1902 **Kaksonen**, 10. helmikuuta 1876 Kesälahti − 1. elokuuta 1973 Helsinki) oli suomalainen kansakoulunopettaja, toimittaja ja teosofi. Hän oli 1900-luvun alkuvuosikymmenten tunnetuimpia suomalaisia teosofeja, joka ajattelussaan yhdisteli sosialismia, uskontoa ja esoteerisia käsityksiä. 

## Elämä
Jalovaara sai Sortavalan tyttökoulun päästötodistuksen 1892 ja valmistui opettajaksi Sortavalan seminaarista 1898. Hän työskenteli opettajana Helsingin pitäjässä toimineessa Luhtaanmäen kansakoulussa 1898–1900 ja Helsingin pitäjän kirkonkylän kansakoulussa 1900–1907. Vuodesta 1908 lähtien Jalovaara työskenteli *[[Maalainen]]*-lehden sekä Raittiuden Ystävien julkaiseman *[[Kylväjä (lehti)|Kylväjä]]n* toimittajana, kunnes palasi opettajaksi Tikkurilan kansakouluun syksyllä 1912. Hän oli myös mukana Maalaisliiton toiminnassa.

Vuosikymmenen alkupuolella Jalovaara siirtyi sosialidemokraatteihin. Vuonna 1917 Jalovaara oli perustamassa Sosialidemokraattista opettajaliittoa ja hänet valittiin myös sen hallitukseen. Sisällissodan aikana Jalovaara toimi kansanvaltuuskunnan kouluneuvoston kanslistina. Hän oli sodan jälkeen vangittuna, mutta selvisi ilman tuomiota. Koulutoimen ylihallitus antoi Jalovaaralle varoituksen, minkä johdosta hän jätti opettajantoimensa. Kevään 1919 eduskuntavaaleissa Jalovaara oli sosialidemokraattien ehdokkaana, mutta jäi Artturi Aallon varaedustajaksi. Samana kesänä Jalovaara oli uudelleenkäynnistämässä sisällissodan lamaannuttaman Sosialidemokraattisen opettajaliiton toimintaa. Hänet valittiin liiton puheenjohtajaksi, mutta sen toiminta hiipui.

Opettajantyön jätettyään Jalovaara työskenteli *[[Teosofi (lehti)|Teosofi]]*-lehden toimitussihteerinä ja suomensi muun muassa Annie Besantin kirjoituksia. Hän oli myös suosittu luennoitsija, joka kiersi eri puolilla Suomea pitämässä teosofisia esitelmiä. Suomen Teosofisen Seuran piirissä vaikutti sosialistien muodostama verkosto, johon Jalovaaran ohella kuuluivat muun muassa Väinö ja Hugo Valvanne, Yrjö Kallinen, Urho Tuurala ja Pekka Häkli. Hän oli myös Idän Tähden Järjestön Suomen osaston aktiivijäseniä. SDP:n johto suhtautui Jalovaaran teosofisiin näkemyksiin kielteisesti, mutta siitä huolimatta hän pääsi Hilja Pärssisen kanssa hahmottelemaan puolueen koulutuspoliittisia linjauksia.

Jalovaara kuoli Helsingissä 97-vuotiaana elokuussa 1973. Hänet on haudattu Malmin hautausmaalle.

## Teoksia ja suomennoksia
*
*
*
*
*

## Lähteet

## Aiheesta muualla
Helmi Jalovaaran lehtiartikkeleita:
* Uutta Englantia. Puistokaupunki Letchworth, Helsingin Sanomat, 6.11.1927, nro 301, s. 19, Kansalliskirjaston digitaaliset aineistot
* Eräs uudenaikainen koulu Englannissa, Helsingin Sanomat, 1.1.1928, nro 1, s. 21, Kansalliskirjaston digitaaliset aineistot
* Montessorilaisessa koulussa, Helsingin Sanomat, 11.11.1928, nro 308, s. 28, Kansalliskirjaston digitaaliset aineistot
* Kalevalaisia sointuja Englannin sydänmailla, Helsingin Sanomat Viikkoliite, 22.2.1931, nro 8, s. 3, Kansalliskirjaston digitaaliset aineistot
Pilottihanke

**Pilottihanke** (jota kutsutaan myös **esitutkimukseksi**, **pilottiprojektiksi**, **pilottitutkimukseksi** tai **pilottikokeeksi**)
on alustava tutkimus varsinaiselle testille tai kokeilulle. Termillä voidaan viitata moniin erityyppisiin tutkimuksiin ja hankkeisiin, mutta useimmiten se on lähes tarkka kopio todellisesta projektista, mutta paljon pienemmässä mittakaavassa.

Pilottihanketta käytetään usein lopullisen hankkeen tai tutkimuksen suunnittelun testaamiseen realistisissa ympäristöissä. Tällä tavoin voidaan havaita puutteita projektin suunnittelussa ennen varsinaisen ja paljon kalliimman täysimittaisen projektin aloittamista. Yksi esimerkki ovat yhteiskuntatieteilijät, jotka käyttävät pilottitutkimusta testatakseen, toimivatko kyselylomakkeen kysymykset käytännössä. Jos se osoittautuu sopimattomaksi tai ilmeisesti unohdetuksi kysymykseksi, muutokset voidaan tehdä ajoissa.  

Pilottihankkeet voivat näin ollen auttaa varmistamaan, että lopullinen selvitys tai hanke täyttää sille asetetut kriteerit, ja siten ne minimoivat virheiden ja tarpeettomien kustannusten riskin.
## Katso myös
* Konseptitodistus
* Toteutettavuustutkimus
* Toteumatesti
## Lähteet
Uhkapeli (televisioelokuva)

**Uhkapeli** on Veikko Kerttulan ohjaama suomalainen televisioelokuva vuodelta 1968, jonka on kirjoittanut Veijo Meri. Elokuva on MTV-teatterin tuottama ja se sai ensi-iltansa Mainos-TV:n *Aitiopaikka*-ohjelmapaikalla 21. lokakuuta 1968.

Elokuva pohjautuu suomalaisen jääkäriliikkeen syntyyn vaikuttaneen itsenäisyysmies Fritz Wetterhoffin elämään.

## Näyttelijät

## Lähteet
Gunnar Ström

**Gunnar Ström** -nimisiä henkilöitä ovat:

* Gunnar Ström (1881–1940), suomalainen insinööri, järjestövaikuttaja ja toimitusjohtaja
* Gunnar Ström (1930–2024), ruotsalainen pikaluistelija
Jenni Torkki

**Jenni Torkki** (s. 2. huhtikuuta 2000) on suomalainen salibandyn pelaaja, pelipaikaltaan hyökkääjä.

Torkki on edustanut Naisten Salibandyliigassa eli nykyisessä F-liigassa nurmijärveläistä SB-Prota kausina 2017–2019, helsinkiläistä EräViikinkejä kausina 2019–2021, tamperelaista Classicia kausina 2021–2023 ja jälleen SB-Prota kaudesta 2023–2024 alkaen. Hän on pelannut liigassa kauden 2024–2025 loppuun mennessä 114 runkosarjaottelua, joissa hän on tehnyt 68 maalia ja antanut 36 maalisyöttöä, sekä 44 pudotuspeliä, joissa hän on tehnyt 18 maalia ja saanut seitsemän syöttöpistettä. Torkki voitti Suomen-mestaruuden SB-Pron joukkueessa vuosina 2018 ja 2019. Hän saavutti Classicin joukkueessa SM-hopeaa vuonna 2023.

Torkki saavutti alle 19-vuotiaiden MM-kilpailuissa hopeaa vuonna 2018.

## Lähteet
Erkki Yrjänäinen

**Erkki Abraham Yrjänäinen** (26. tammikuuta 1921 Oulujoki – 27. maaliskuuta 2004 Oulu) oli suomalainen rakennusmestari, rakennusalan yrittäjä ja yritysjohtaja, joka sai teollisuusneuvoksen arvonimen.

Yrjänäisen vanhemmat olivat maanviljelijä Johan Aadolf Yrjänäinen ja Fanni Maria Kovala ja puoliso vuodesta 1940 Ellen Elisabet Lindahl. Yrjänäinen kävi ammattikoulun ja Oulun teknillisen koulun, josta hän valmistui rakennusmestariksi vuonna 1945, osallistuttuaan talvisotaan, jatkosotaan ja Lapin sotaan. 

Yrjänäinen oli ensin 1946–1950 Oulun läänin talousseuran asutustoimiston palveluksessa, sitten 1951–1954 vanhempi ja työmaamestari tie- ja vesirakennushallituksen palveluksessa, rakennusmestari 1954–1955 Sulo V. Palmas -yhtiössä ja vielä lyhyen aikaa Oulun kaupungin tarkastava rakennusmestari. Yrjänäinen perusti oman rakennusalan yrityksen vuonna 1956. Se oli lähinnä asuintalojen rakentaja Oulun seudulla, mutta toteutti myös joitakin liike- ja julkisia rakennuksia. Rakennusliike E. Yrjänäinen oli seudullisesti myös aluerakentamisen edelläkävijöitä, muun muassa Koskelan Simpsinkankaalla ja Tuirassa.  Erkki Yrjänäinen oli Oulun kaupunginvaltuuston jäsen 1969–1980 ja hänellä oli myös useita oman alansa luottamustehtäviä. Teollisuusneuvoksen arvonimen Yrjänäinen sai vuonna 1973. 

## Lähteet
Syretsko-Petšerska-linja

**Syretsko-Petšerska-linja** () on Kiovan metron kolmas linja. Linja avattiin 31. joulukuuta 1989.

Linjan pituus on 23,9 kilometriä ja siinä on 16 asemaa.

## Asemat

* Syrets (Сирець)
* Dorohožytši (Дорогожичі)
* Lukjanivska (Лук'янівська)
* Zoloti vorota (Золоті ворота)
* Palats Sportu (Палац Спорту)
* Klovska (Кловська)
* Petšerska (Печерська)
* Zvirynetska (Звіринецька)
* Vydubytši (Видубичі)
* Slavutytš (Славутич)
* Osokorky (Осокорки)
* Poznjaky (Позняки)
* H’arkivska (Харківська)
* Vyrlytsja (Вирлиця)
* Boryspilska (Бориспільська)
* Tšervonyi h’utir (Червоний хутір)

## Galleria

Kuva:Syrets metro station Kiev 2010 01.jpg
Kuva:Palats sportu metro station Kiev 2010 011.jpg
Kuva:Chervonyi khutir metro station Kiev 2010 01.jpg


## Lähteet

## Aiheesta muualla
Meri Jokinen

**Meri Jokinen** (s. 18. maaliskuuta 1996) on suomalainen salibandyn pelaaja, pelipaikaltaan puolustaja. Hän on edustanut hämeenlinnalaista Steelersiä vuoteen 2018 saakka ja sen jälkeen tamperelaista Classicia.

Jokinen on pelannut Naisten Salibandyliigassa eli nykyisessä F-liigassa Steelersin joukkueessa kausina 2014–2015 ja 2016–2017 sekä Classicin joukkueessa kaudesta 2018–2019 alkaen. Hän on pelannut liigassa kauden 2024–2025 loppuun mennessä 191 runkosarjaottelua, joissa hän on tehnyt 71 maalia ja antanut 65 maalisyöttöä, sekä 60 pudotuspeliä, joissa hän on tehnyt kahdeksan maalia ja saanut 13 syöttöpistettä. Hän voitti Suomen-mestaruuden vuonna 2025 sekä saavutti SM-hopeaa vuosina 2023 ja 2024.

## Lähteet
Alma Laitila

**Alma Laitila** (s. 2004) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa vuoden 2025 loppuun mennessä 39 ottelua, joissa hän on tehnyt kuusi maalia ja antanut 16 maalisyöttöä. Hän saavutti MM-hopeaa vuonna 2023 ja MM-pronssia vuonna 2025.

Laitila on edustanut Naisten Salibandyliigassa eli nykyisessä F-liigassa tamperelaista Classicia kaudesta 2019–2020 alkaen. Hän on kuuden kauden aikana pelannut liigassa 123 runkosarjaottelua, joissa hän on tehnyt 31 maalia ja antanut 51 maalisyöttöä. Viisissä pudotuspeleissä hän on pelannut 57 ottelua, joissa hän on tehnyt kymmenen maalia ja saanut 19 syöttöpistettä. Hän voitti Suomen-mestaruuden vuonna 2025 sekä saavutti SM-hopeaa vuosina 2023 ja 2024.

Laitilan kasvattajaseura on Vesilahden Visa.

Laitila saavutti alle 19-vuotiaiden MM-kilpailuissa pronssia vuonna 2022.

## Lähteet
Natalia Pitkäkangas

**Natalia Pitkäkangas** (s. 8. toukokuuta 2003) on suomalainen salibandyn pelaaja, pelipaikaltaan puolustaja.

Pitkäkangas on edustanut Naisten Salibandyliigassa eli nykyisessä F-liigassa tamperelaista Classicia kaudesta 2018–2019 alkaen. Hän on pelannut liigassa kauden 2024–2025 runkosarjan loppuun mennessä 113 runkosarjaottelua, joissa hän on tehnyt 56 maalia ja antanut 56 maalisyöttöä, sekä 61 pudotuspeliä, joissa hän on tehnyt 20 maalia ja saanut 20 syöttöpistettä. Hän voitti Suomen-mestaruuden vuonna 2025 sekä saavutti SM-hopeaa vuosina 2023 ja 2024.

Pitkäkangas on pelannut naisten maajoukkueessa lokakuun 2025 loppuun mennessä 16 maaottelua, joissa hän on tehnyt neljä maalia ja saanut neljä maalisyöttöä. Hän saavutti MM-pronssia vuonna 2025.

## Lähteet
Hafsa

**Hafsa** (k. 1534, myös **Hafsa Sultana** tai  **Hafsa Hatun**) oli Osmanien valtakunnan sulttaanin Selim I:n puoliso ja  Suleiman Suuren äiti. Hän oli yksi Osmanien valtakunnan vaikutusvaltaisimmista naisista.

Hafsa  oli alkujaan mahdollisesti tataariprinsessa Krimin alueelta, tai tšerkessi tai georgialainen Kaukasukselta. Poikansa Suleimanin noustua valtaistuimelle Hafsa rakennutti Manisaan aikansa suurimman moskeijakokonaisuuden, johon kuului myös soppakeittiö, alakoulu, uskonnollinen koulu ja majatalo pyhiinvaeltajille. Myöhemmin rakennuskokonaisuuteen lisättiin vielä kylpylä.

## Lähteet
Julia Woivalin

**Julia Woivalin** (s. 14. syyskuuta 1999) on suomalainen salibandyn pelaaja, pelipaikaltaan puolustaja.

Woivalin on edustanut Naisten Salibandyliigassa eli nykyisessä F-liigassa tamperelaista Classicia kaudesta 2014–2015 alkaen. Hän on pelannut liigassa kauden 2024–2025 loppuun mennessä 197 runkosarjaottelua, joissa hän on tehnyt 53 maalia ja antanut 26 maalisyöttöä, sekä 79 pudotuspeliä, joissa hän on tehnyt 22 maalia ja saanut kuusi syöttöpistettä. Hän voitti Suomen-mestaruuden vuosina 2015, 2017 ja 2025 sekä saavutti SM-hopeaa vuosina 2016, 2018, 2023 ja 2024.

Woivalin saavutti alle 19-vuotiaiden MM-kilpailuissa 2018 hopeaa. Hän teki loppuottelussa Ruotsia vastaan Suomen 1–0-johtomaalin mutta Suomi hävisi lopulta maalein 2–7.

## Lähteet
Viola Allen

**Viola Emily Allen** (27. lokakuuta 1867 Huntsville, Alabama- 9. toukokuuta 1948 New York City) oli yhdysvaltalainen mykkäelokuvakauden näyttelijä.

Allenin vanhemmat olivat näyttelijöitä ja hän syntyi kesken kiertueen. Koulunsa hän kävi Bostonissa ja Torontossa. Kun Allen oli teini-ikäinen, perhe muutti New Yorkiin, missä hän teki teatteridebyyttinsä 14-vuotiaana.

Teatteridebyyttinsä Allen teki ilman minkäänlaista etukäteisvalmistautumista. Hän sai roolin, koska oli paikalla. Debyytistä alkoi neljäkymmentä vuotta kestänyt ura näyttämöillä.

Vuosina 1884–1886 Allen näytteli niin moderneissa näytelmissä kuin klassikoissakin. Hän oli yleisön suosikki ja sai yleensä hyviä arvosteluja, mutta vuonna 1885 hän sai murskakrittikkiä, että oli ollut liian heikko esittämään sankarittaren osaa. Kritiikin johdosta hänet korvattiin toisella näyttelijällä.

Menestystä seurasi vuonna 1889 New Yorkissa Charles Frohmanin tuotannossa, mutta Allen lopetti siinä vain viiden viikon jälkeen lähteäkseen teatterikiertueelle. Vuodet 1893–1896 hän oli jäleen mukana Charles Frohmanin tuotannoissa ja näytteli naispääosaa näytelmässä The Christian. Näytelmää ei pidetty mitenkään tasokkaana, mutta Allen oli roolissaan jälleen suosittu. Vuonna 1903 hän perusti veljensä kanssa oman teatteriryhmän, jossa esitti Shakespearen  näytelmiä.

Avioliiton Allen solmi vuonna 1905 varakkaan Peter Cornell Duryean kanssa. Tämän jälkeen Allen alkoi vähentää näyttelemistään. Elokuvarooleja hän teki vuosina 1907–1919. Viimeisen kerran hän näytteli New Yorkissa vuonna 1918.

Näyttämöltä vetäytymisen jälkeen Allen matkusteli miehensä kanssa ja toimi näyttelijäliitossa. Hän keräsi mittavan teatteriaiheisen kirjakokoelman, jonka hän testamenttasi New Yorkin kaupunginmuseolle. Vaikka oli ollut omana aikaan erittäin suosittu teatterinäyttelijä, Allen ei luopunut vaatimattomuudestaan. 
## Viitteet

## Lisää aiheesta
* http://www.imdb.com/name/nm0021142/
* http://www.ibdb.com/broadway-cast-staff/viola-allen-66734
Annu Selinummi

**Annu Selinummi** (s. 11. toukokuuta 2000) on suomalainen salibandyn pelaaja, pelipaikaltaan hyökkääjä.

Selinummi on edustanut Naisten Salibandyliigassa eli nykyisessä F-liigassa hämeenlinnalaista Steelersiä kaudella 2016–2017 ja tamperelaista Classicia kaudesta 2018–2019 alkaen. Hän on pelannut liigassa kauden 2024–2025 loppuun mennessä 132 runkosarjaottelua, joissa hän on tehnyt 56 maalia ja antanut 42 maalisyöttöä, sekä 44 pudotuspeliä, joissa hän on tehnyt viisi maalia ja saanut kolme syöttöpistettä. Hän voitti Suomen-mestaruuden vuonna 2025 sekä saavutti SM-hopeaa vuosina 2023 ja 2024.

Selinummi saavutti alle 19-vuotiaiden MM-kilpailuissa 2018 hopeaa.

## Lähteet
Petro Karmanskyi

**Petro Sylvestrovytš Karmanskyi** (; kirjailijanimet **Petro Hirkyi**, **Les Mohylnytskyi**; 29. toukokuuta 1878 Tšesaniv, Galitsia – 16. huhtikuuta 1956 Lviv, Ukrainan SNT) oli ukrainalainen runoilija, kääntäjä, toimittaja ja diplomaatti. Hän kuului modernistiseen Moloda Muza -ryhmään.

Karmanskyi opiskeli Roomassa Collegio Ruthenossa, mistä hän sai vaikutteita tuotantoonsa. Karmanskyin nuoruudentuotantoa leimaa tyypillinen fin-de-sièclen eurooppalaisten modernistirunoilijoiden ikävystyminen ja pessimismi. Hän käyttää runoissaan uskonnollista kuvastoa ja usein satiirista sävyä, jota synnytti nuoren modernistirunoilijan ja ankaran yhteiskunnan välinen etäisyys. Tilanne ei muuttunut, vaikka hän työskenteli yhteiskunnan palveluksessa opettajana ja sen jälkeen diplomaattitehtävissä Länsi-Ukrainan kansantasavallan edustajana eri maissa sekä sittemmin toimittajana vuosina 1922–1925.

Länsi-Ukrainan neuvostomiehityksen jälkeen Karmanskyi opetti Lvivin yliopistossa ja kirjoitti kaksi virallisen optimismin sävyttämää runokokoelmaa. Hän käänsi italialaista runoutta ukrainaksi, muun muassa Maksym Rylskyin kanssa Danten *[[Jumalainen näytelmä|Jumalaisen näytelmän]]*. Viimeisinä vuosinaan hän kirjoitti muistelmat kokemuksistaan ulkomailla ja vihamielisiä kirjoituksia ukrainalaisista "porvarillisista nationalisteista" ja roomalaiskatolisesta kirkosta.

## Lähteet

## Aiheesta muualla
Elsi Kangasharju

**Elsi Kangasharju** (s. 22. heinäkuuta 1999) on suomalainen salibandyn pelaaja, pelipaikaltaan maalivahti.

Kangasharju pelasi Naisten Salibandyliigassa eli nykyisessä F-liigassa ensimmäisen ottelunsa Oulun Luistinseuran joukkueessa kaudella 2013–2014. Tämän jälkeen hän on liigassa edustanut oululaista SSRA:ta kaudella 2016–2017, tamperelaista Classicia viisi kautta ja helsinkiläistä EräViikinkejä kaudesta 2022–2023 alkaen. Hän on pelannut liigassa kauden 2024–2025 loppuun mennessä 158 runkosarjaottelua ja 52 pudotuspeliä. Hän saavutti SM-hopeaa Classicin joukkueessa vuonna 2018 ja SM-pronssia EräViikingeissä vuonna 2025.

Kangasharju saavutti alle 19-vuotiaiden MM-kilpailuissa 2018 hopeaa.

## Lähteet
Kassantalo

**Kassantalo** on Vantaan Tikkurilassa sijaitseva vanha liikerakennus. Se valmistui Asematielle Tikkurilan rautatieaseman kupeeseen vuonna 1956. Rakennuksen suunnitteli arkkitehti Tuomas Väyrynen. Kassantalo on vanhin Asematiellä sijaitsevista rakennuksista. Se edustaa tyypillistä sodanjälkeistä arkkitehtuuria, ja näkyviä materiaaleja ovat puu, luonnonkivi, tiili ja roiskerappaus. Rakennuksen on sanottu tuovan Tikkurilalle historiallista syvyyttä.

Asemanpuoleisessa päädyssä toimi 1950-luvulla Suur-Helsingin Osuuskassan konttori, jonka mukaan rakennus sai nimensä. Pankkitoiminnan lisäksi talossa on alusta asti toiminut myös yksityisiä liikkeitä. Vuodesta 1956 toiminut Tikkurilan Kirjakauppa lopetti toimintansa vasta vuonna 2020.

## Kiista purkamisesta

Kassantalo on Vantaan rakennusperintökohde, mutta kulttuurihistoriallisesta ja paikallisesta arvostaan huolimatta sitä ei ole suojeltu. Rakennus on päässyt rapistumaan huonokuntoiseksi, ja asunto-osakeyhtiö on toivonut kiinteistön purkamista. *Helsingin Sanomien* vuonna 2020 järjestämässä ”kaunein ja rumin rakennus” -äänestyksessä Kassantaloa pidettiin Vantaan toiseksi rumimpana rakennuksena toimisto- ja liikekeskus Dixin jälkeen.

Vantaan kaupunginmuseo on esittänyt sekä Kassantaloa että sen viereistä viisikerroksista, myös vuonna 1956 valmistunutta kerrostaloa suojeltavaksi asemakaavassa.  Rakennuksesta on ehdotettu myös replikan eli kopion rakentamista, mutta ehdotus ei ole menestynyt. Kassantalon ja viereisen asuinkerrostalon on katsottu olevan Tikkurilan keskustan kehittämisen tiellä, sillä rautatieaseman ympäristö kuuluu keskustatoimintojen alueeseen, ja Asematien ja Ratatien välissä on merkittävä liiketilavaraus.

Vuoden 2021 kaavamuutossuunnitelman mukaan Kassantalo säilytetään ja suojellaan.

## Lähteet

## Aiheesta muualla
Allman

**Allman** on muun muassa seuraavien yhdysvaltalaisten henkilöiden sukunimi:

* Duane Allman (1946–1971), kitaristi
* Elijah Blue Allman (s. 1976), muusikko ja kuvataiteilija
* Gregg Allman (1947–2017), rock- ja blues-laulaja, -kosketinsoittaja, -kitaristi ja -lauluntekijä
* Marshall Allman (s. 1984), näyttelijä
* Quinn Allman (s. 1982), kitaristi
* Valarie Allman (s. 1995), kiekonheittäjä
Les Fleurs du Mal

**Les Fleurs du Mal** on Therionin viidestoista albumi, joka julkaistiin 28. syyskuuta 2012.
## Kappaleet
#
#
#
#
#
#
#
#
#
#
#
#
#
#
#
#

## Arvostelut
* Imperiumi: 7/10
* Inferno: 
* Soundi: 

## Lähteet

## Aiheesta muualla
* 
*
Beloved Antichrist

**Beloved Antichrist** on Therionin kuudestoista albumi, joka julkaistiin 9. helmikuuta 2018.

Albumi on saanut inspiraatiota ja perustuu osittain Vladímir Soloviovin teokseen *A Short Tale of the Antichrist*.

## Kappaleet
### CD1 (Act I)
#
#
#
#
#
#
#
#
#
#
#
#
#
#
#
#
#

### CD2 (Act II)
#
#
#
#
#
#
#
#
#
#
#
#
#
#
#

### CD3 (Act III)
#
#
#
#
#
#
#
#
#
#
#
#
#
#

## Arvostelut
* Imperiumi: 6½/10
* Soundi: 

## Lähteet

## Aiheesta muualla
* 
*
Jasmiina Järvinen

**Jasmiina Järvinen** (s. 20. elokuuta 2001) on suomalainen salibandyn pelaaja, pelipaikaltaan puolustaja.

Järvinen on edustanut Naisten Salibandyliigassa eli nykyisessä F-liigassa kotkalaista Crackersia kaudella 2015–2016, Porvoon Salibandyseuraa kausina 2016–2020 ja helsinkiläistä EräViikinkejä kausina 2023–2025. Hän on pelannut liigassa kauden 2024–2025 loppuun mennessä 116 runkosarjaottelua, joissa hän on tehnyt 19 maalia ja antanut 18 maalisyöttöä, sekä 33 pudotuspeliä, joissa hän on tehnyt neljä maalia ja saanut seitsemän syöttöpistettä. Hän saavutti SM-hopeaa vuonna 2019 sekä SM-pronssia vuosina 2017 ja 2025. Hän edusti kausina 2020–2023 sveitsiläistä Unihockey Berner Oberlandia. Hän pelasi kolmen kauden aikana 39 liigaottelua, joissa hän teki kymmenen maalia ja sai viisi syöttöpistettä. Kaudella 2025–2026 hän edustaa ruotsalaista Warberg IC:tä.

Järvinen saavutti alle 19-vuotiaiden MM-kilpailuissa 2018 hopeaa ja  voitti saman ikäluokan maailmanmestaruuden vuonna 2021. Jälkimmäisessä turnauksessa hän pelasi vain kaksi ottelua loukkaannuttuaan alkusarjaottelussa Venäjää vastaan. Järvinen on pelannut Suomen naisten maajoukkueessa vuoden 2025 loppuun mennessä 18 maaottelua, joissa hän on tehnyt viisi maalia ja antanut seitsemän maalisyöttöä. Hän saavutti MM-pronssia vuonna 2025.

Myös Jasmiina Järvisen isosisko Kristiina Järvinen pelasi salibandya liigassa, ja siskokset edustivat samaan aikaan Porvoon Salibandyseuraa.

## Lähteet
Sitra Ahra

**Sitra Ahra** on Therionin neljästoista albumi, joka julkaistiin 17. syyskuuta 2010.
## Kappaleet
#
#
#
#
#
#
#
#
#
#
#

## Arvostelut
* Imperiumi: 5½/10

## Lähteet

## Aiheesta muualla
* 
*
Leviathan (Therionin albumi)

**Leviathan** on Therionin seitsemästoista albumi, joka julkaistiin 22. tammikuuta 2021.
## Kappaleet
#
#
#
#
#
#
#
#
#
#
#

## Kokoonpano
* Christofer Johnsson — kitara, Kosketinsoitin
* Johan Koleberg — rummut
* Nalle Påhlsson — basso
* Thomas Vikström — laulu
* Christian Vidal — kitara
* Lori Lewis — laulu

## Arvostelut
* Inferno: 
* Soundi: 

## Lähteet

## Aiheesta muualla
* 
*
Viron pelastuskomitea

**Viron pelastuskomitea** () oli Virossa helmikuussa 1918 muutaman päivän ajan toiminut kolmijäseninen komitea, joka julisti Viron itsenäiseksi. Pelastuskomitean jäsenet olivat Konstantin Päts, Jüri Vilms ja Konstantin Konik.

Viron kuvernementin maapäivät oli hajotettu lokakuun vallankumouksen jälkeen 28. marraskuuta (juliaanisen kalenterin 15. marraskuuta) 1917 bolševikkien hallitseman Viron työläis- ja sotilasneuvostojen toimeenpanevan komitean määräyksellä. Viimeisessä istunnossaan maapäivät julistautuivat korkeimman vallan haltijaksi Virossa siihen saakka kunnes tuleva Viron perustava kokous kokoontuisi ja luovuttivat tämän vallan edelleen puhemiehistölleen sekä erityiselle vanhintenneuvostolle (*vanematekogu*), jossa olivat edustettuina eri puolueet. Vanhintenneuvoston puheenjohtajaksi valittiin Konstantin Päts. Ajatus Viron itsenäisyydestä sai vähitellen kannatusta seuraavien kuukausien aikana.

Kun Saksa aloitti 18. helmikuuta suuren hyökkäyksen Viroon, alkoi kriittinen hetki Viron itsenäisyyden julistamiseksi olla käsillä. Vanhintenneuvosto ja maapäivien puhemiehistö päättivät 19. helmikuuta 1918 luovuttaa kaiken päätösvallan edelleen kolmihenkiselle pelastuskomitealle, jonka jäseniksi valittiin johtava porvarillinen poliitikko Päts sekä Viron työpuoluetta edustaneet Vilms ja Konik. Pienemmän komitean asettamiseen vanhintenneuvoston tilalle vaikutti myös pelko siitä, että bolševikit alkaisivat vangita muiden puolueiden poliitikkoja. Komitean toiminta oli salaista.

Pelastuskomitea aikoi aluksi esittää itsenäisyysjulistuksen 21. helmikuuta Haapsalussa, joka oli virolaisista muodostetun I Virolaisen rykmentin hallussa, mutta saksalaiset ehtivät vallata kaupungin. Komitea ei myöskään onnistunut matkustamaan Tarttoon tai Pärnuun. Julistus luettiin lopulta illalla 23. helmikuuta Pärnun Endla-teatterin parvekkeelta, vaikka komitean jäsenet eivät olleet paikalla. Seuraavana päivänä pelastuskomitea otti III Virolaisen rykmentin päällystön ja vapaaehtoisjoukkojen avulla vallan Tallinnassa, josta bolševikkijohto oli jo paennut, ja julkisti virallisesti itsenäisyysjulistuksen. Helmikuun 24. päivää vietetään sen muistoksi Viron itsenäisyyspäivänä. Viro julistettiin myös puolueettomaksi sodassa. Pelastuskomitea asetti samalla Viron väliaikaisen hallituksen, jonka pääministerinä oli Päts, varapääministerinä Vilms, ulkoministerinä Jaan Poska ja puolustusministerinä eversti Andres Larka. Saksan armeija miehitti Tallinnan seuraavana päivänä, jolloin väliaikainen hallitus joutui siirtymään maan alle.

## Lähteet
Metal II

__NOTOC__
**Metal II** on Annihilatorin studioalbumi, joka julkaistiin 18. helmikuuta 2022. Albumi on uudelleenäänitys vuonna 2007 julkaistusta Metal -albumista.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Inferno: 
* Kaaoszine: 
* Soundi: 

## Lähteet

## Aiheesta muualla
* 
*
Juulia Kuoppala

**Juulia Kuoppala** (s. 10. toukokuuta 2000 Lappajärvi) on suomalainen pesäpalloilija. Kuoppala edustaa Superpesiksessä pelaavaa Porin Pesäkarhuja.

## Ura

Kuoppala pelasi ensimmäiset ammattiottelunsa Lapuan Virkiän reservijoukkueessa Suomensarjassa vuonna 2017. Kuoppala sai kauden 2018 jälkeen vuoden pituisen sopimuksen Virkiän kanssa ja täten enemmän vastuuta joukkueessa. Kaudella 2019 Kuoppala pelasi ensimmäiset Superpesisottelunsa, kun Virkiä saavutti SM-pronssin. Hän pelasi Superissa yhteensä kolmessa ottelussa. Kuoppala myös pelasi tuolla kaudella Mailattarissa Ykköspesistä ollen tärkeä osa joukkuetta kaudella 2019 ja hieman pienemmässä roolissa 2020. Kuoppala pelasi kaudella 2020 osittain Superpesiksessä myös Mynämäen Vesan leivissä vuokralla. Kuoppala allekirjoitti pitkän sopimuksen Virkiän kanssa kauden 2023 loppuun saakka. Kuoppala pelasi kaudella 2023 Lappajärven Veikkojen kanssa seitsemän ottelua.

Kuoppala liittyi Mailattariin kaudeksi 2024 vuoden sopimuksella jossa oli vuoden optio ja sai vuoden jatkosopimuksen jossa oli vuoden lisäoptio kaudeksi 2025.

## Saavutukset
### Pelaajana
* 3 SM-pronssia: 2019, 2022, 2023

## Yksityiselämä
Juulia Kuoppala on pesäpalloilija Jutta Kuoppalan kaksoissisko. Siskokset ovat pelanneet useampana vuonna samoissa joukkueissa kuten Virkiässä vuosina 2017, 2019 ja 2023, Mailattarissa 2019, 2020 ja 2025, sekä Lavettarissa 2023. Siskokset ovat myös molemmat Vimpelin Vedon kasvatteja.

## Lähteet
Timo Valjakka

**Timo Yrjänä Valjakka** (s. 13. elokuuta 1953 Helsinki) on suomalainen taiteilija ja taidearvostelija.

Valjakka opiskeli Helsingin Vapaassa taidekoulussa vuosina 1973–1977. Sen jälkeen hän on työskennellyt vapaana taiteilijana ja kuvataidearvostelijana. Hän kirjoittaa muun muassa *[[Helsingin Sanomat|Helsingin Sanomiin]]*. Valjakka on toiminut myös Kuvataideakatemian tuntiopettajana vuosina 1983–1988, *Siksi*-lehden päätoimittajana vuosina 1991–1994, Helsingin taidehallin johtajana vuosina 1994–2001 ja Suomen Lontoon-instituutin johtajana vuosina 2001–2005. Hän on järjestänyt yksityisnäyttelyitä Suomessa ja osallistunut yhteisnäyttelyihin sekä Suomessa että ulkomailla. Hän on toimittanut useita taidealan kirjoja.

Valjakalle myönnettiin E. J. Vehmaksen palkinto vuonna 1988.

Valjakan toinen puoliso vuodesta 1998 on Susanna Pettersson.

## Lähteet
* 

## Aiheesta muualla
* 
*
Puikkokuore

**Puikkokuore** (*Microstoma microstoma*) on puikkokuoreisiin kuuluva kalalaji. Lajia tavataan syvistä vesistä kaikista valtameristä.

## Koko ja ulkonäkö
Puikkokuore voi kasvaa suurimmillaan noin 21 cm pitkäksi. Ruumiinmuodoltaan laji on pitkänomainen ja hyvin hoikka. Kalan silmät ovat kookkaat. Selkäevä sijaitsee ruumiin takaosassa ja pyrstöevä on haarautunut. Väriltään puikkokuore on hopeanharmaa ja tummenee pyrstöä kohden.

## Levinneisyys ja elintavat
Puikkokuoreen levinneisyysalue on laaja, ja sitä tavataan niin Atlantista, Intian valtamerestä kuin Tyynestämerestäkin. Se liikkuu lauhkeilla ja lämpimillä alueilla 600&ndash;2&nbsp;000 metrin syvyydessä. Puikkokuoreen ravintoa ovat planktoneläimet. Kutuajan huippu on Välimerellä talvella.

## Lähteet
Clinton (Maine)

**Clinton** on kunta (*town*) Mainen osavaltiossa, Yhdysvalloissa. Kunta kuuluu Kennebecin piirikuntaan. Sen väkiluku oli 3&nbsp;370 vuonna 2020. Kunta on nimetty New Yorkin osavaltion entisen kuvernöörin DeWitt Clintonin mukaan.

## Väestö
Vuonna 2020 Clintonissa asui 3&nbsp;370 asukasta ja 1&nbsp;468 kotitaloutta. Arvion mukaan Clintonin kunnan asukkaista valkoisia oli 93,8&nbsp;%, alkuperäisasukkaita 0,7&nbsp;% ja mustia 0,5&nbsp;%. 4,5&nbsp;% asukkaista puhui kotonaan jotain muuta kieltä kuin englantia ja 1,2&nbsp;% asukkaista oli syntynyt ulkomailla.

## Ilmasto
Clintonissa on kylmät talvet ja kuumat kesät. Lämpimin kuukausi on heinäkuu, jolloin korkein lämpötila on 25,6 celsiusastetta ja matalin 15,6, ja kylmin tammikuu, jolloin korkein lämpötila on -2,2 celsiusastetta ja matalin -10,6.

## Kuvia kunnasta

Kuva:Clinton, Maine (8166531777).jpg|Clintonin postitoimisto.
Kuva:Clinton, Maine (8166531601).jpg
Kuva:Clinton, Maine (8166559318).jpg


## Lähteet

## Aiheesta muualla
Isä (täsmennyssivu)

**Isä** voi viitata johonkin seuraavista:

* isä, miespuolinen vanhempi
* Isä, kristinuskossa yksi Jumalan kolmesta persoonasta
* isä, papin nimitys
* ''Isä'', italialainen elokuva vuodelta 1912
* ''Isä'', ranskalais-brittiläinen elokuva vuodelta 2020
* ”Isä”, henkilöhahmo brittiläisessä komediasarjassa *Pokka pitää*
Ei kuole koskaan

__NOTOC__
**Ei kuole koskaan** on punkyhtye Tryerin neljäs studioalbumi, joka julkaistiin 19. huhtiikuuta 2019.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Imperiumi: 8/10
* Inferno: 
* Kaaoszine: 9+/10
* Metalliluola: 7+/10

## Lähteet
San Secondo di Pinerolo

**San Secondo di Pinerolo** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3&nbsp;669 asukasta.

## Lähteet

## Aiheesta muualla
Aimé Michel

**Aimé Michel** (17. toukokuuta 1919 Saint-Vincent-les-Forts, Alpes-de-Haute-Provence – 28. joulukuuta 1992 Saint-Vincent-les-Forts, Alpes-de-Haute-Provence) oli ranskalainen ufologi. Hän tutki muun muassa Ranskan vuoden 1954 ufohavaintojen aaltoa. Michel nousi Jacques Valléen tavoin yleisempään tietoisuuteen 1950–1960-luvuilla yhtenä Ranskan johtavista ufotutkijoista. Molemmat pyrkivät selittämään kontaktihenkilönä itseään pitäneen Marius Dewilden ja muiden kertomuksia.

Michel sai filosofisen koulutuksen ja työskenteli paitsi ufotutkimuksen parissa, myös radioinsinöörinä, tiedekirjoittajana sekä opettajana. Hän oli yksi ensimmäisistä ufohavainnoista julkaisseista kirjoittajista Ranskassa. Hänen ensimmäisenä kirjanaan valmistui keväällä 1954 *Lueurs sur les soucoupes volantes*.

## Lähteet
Pizza al taglio

**Pizza al taglio** tai **pizza al trancio** ("pizzaa viipaleittain" italiaksi) on pizzan variaatio, joka paistetaan suurilla suorakulmaisilla pelleillä, ja myydään yleensä painon mukaan suorakulmaisina tai neliömäisinä paloina, hinnoiteltuna 100 gramman tai kilon mukaan. Pizza al taglio keksittiin Roomassa, Italiassa ja se on suosittu ruokalaji kaikkialla Italiassa. Pizza al tagliota on monta eri tyyppiä, ja ruokalaji on tunnettu myös Italian ulkopuolisessa maailmassa.

## Valmistus
Useimmissa italialaisissa pizza al taglio -kaupoissa kuten pizzerioissa (italiaksi *pizzerie*) ja leipomoissa, pizza yleensä paistetaan puu-uunissa. Nykyisin käytetään usein myös sähköuunia. Pizzan neliskulmainen muoto tekee siitä helpomman leikata ostajan toiveen mukaan, ja pizzaa ostetaan usein painon mukaan. Ruokalajia syödään yleensä ravintolasta mukaan otettuna, esimerkiksi piazzalla.

## Variaatiot
Pizza al taglion yleisimpiin tyyppeihin kuuluu *[[pizza Margherita]]* (tomaattikastike, juusto, basilika), *pizza bianca* (oliiviöljy, rosmariini, valkosipuli), ja *pizza rossa* (pelkkä tomaattikastike). Muihin täytteisiin kuuluvat muun muassa latva-artisokka, parsa, munakoiso, jauheliha, ruokasipuli, peruna, prosciutto, salami, makkara, jauhettu tryffeli, kesäkurpitsa, oliiviöljy, aurinkokuivattu tomaatti, arugula, gorgonzola, anjovis ja oliivi.

## Italian ulkopuolella
Pizza al taglio on suosittu ruokalaji myös Argentiinassa, Uruguayssa ja Maltalla, missä se on ollut suosittu välipala jo vuosia. Pizza al taglio -kauppoja on myös Yhdysvalloissa. Jokaisella maalla on omantyyppisensä tapa valmistaa pizza al taglion pohja ja täytteet.

## Lähteet
Anna-Karin Hatt

**Anna Karin Hatt** (s. 7. joulukuuta 1972) on ruotsalainen keskustapuolueen poliitikko. Hänet valittiin puolueen puheenjohtajaksi toukokuussa 2025. Hän ilmoitti lokakuussa 2025 eroavansa puheenjohtajan tehtävästä. Syynä on häneen kohdistuva vihapuhe ja uhkaukset. Hattin seuraajaksi valittiin marraskuussa 2025 Elisabeth Thand Ringqvist.

Hatt toimi Reinfeldtin hallituksessa vuosina 2010–2014 ensin IT- ja alueministerinä ja myöhemmin IT- ja energiaministerinä. Hän pyrki vuonna 2011 puolueensa puheenjohtajaksi, mutta hävisi Annie Lööfille. Hänestä tuli kuitenkin puolueensa toinen varapuheenjohtaja vuoteen 2015, jolloin hän siirtyi työnantajajärjestö Almegan toimitusjohtajaksi. Vuodesta 2019 hän on ollut maataloustuottajien keskusliiton Lantbrukarnas Riksförbundin (LRF) toimitusjohtaja.
## Lähteet

## Aiheesta muualla
* ''Anna-Karin Hatt'' Ruotsin valtiopäivien verkkosivuilla
Giada Russo

**Giada Russo** (s. 25. toukokuuta 1997 Torino) on italialainen taitoluistelija. Hän kilpaili yksinluistelussa kauteen 2017–2018 saakka ja voitti urallaan muun muassa kaksi aikuisten Italian-mestaruutta. Kaudella 2018–2019 hän kilpaili jäätanssissa.
 
## Ura
Ice Club Torinoa seuratasolla edustanut Russo aloitti luisteluharrastuksen kolmevuotiaana. Häntä valmensivat hänen uransa alusta asti Claudia Masoero ja Edoardo De Bernardis. 

Juniorisarjassa Russo voitti muun muassa Italian-mestaruuden ja Coupe du Printemps -kilpailun kaudella 2011–2012. Aikuisten sarjassa hän debytoi kaudella 2012–2013 ja saavutti heti Italian-mestaruuspronssia. Vuosien 2015–2018 Italian-mestaruuskilpailuissa hän voitti neljä peräkkäistä mitalia, kultaa vuosina 2015 ja 2016, hopeaa vuonna 2018 ja pronssia vuonna 2017. 

Russo edusti Italiaa viisissä arvokisoissa. Euroopan-mestaruuskilpailuissa hän oli 28. vuonna 2015, 14. vuonna 2016 ja 19. vuonna 2018, maailmanmestaruuskilpailuissa 24. vuonna 2015 ja olympialaisissa 27. vuonna 2018. Vuoden 2016 EM-kilpailuissa hän saavutti koko uransa ennätyspisteet lyhytohjelman ja kokonaispisteiden osalta, vapaaohjelman ennätyspisteet ovat vuoden 2018 EM-kilpailuista. 

Muista kilpailuista Russo voitti vuoden 2016 Gardena Spring Trophyn, vuosien 2016 ja 2017 Merano Cupin ja vuoden 2017 Cup of Tyrolin. Kaudella 2018–2019 hän kilpaili yksinluistelun sijaan jäätanssissa. Hän sijoittui tuolloin parinsa, espanjalaisen Jaime García Morcuenden kanssa Italian-mestaruuskilpailujen viidennelle sijalle.

## Lähteet

## Aiheesta muualla

*
Anna Michalak

**Anna Michalak** on yhdysvaltalainen ympäristötieteilijä, joka on johtanut Carnegie Institution for Sciencen globaalin ekologian osastoa vuodesta 2020 alkaen. Hän on kuulunut laitoksen henkilökuntaan vuodesta 2011. Hänellä on myös kaksi professuuria Stanfordin yliopistossa.

Michalak suoritti maisterin (1998) ja tohtorin (2003) tutkintonsa Stanfordin yliopistossa. Uransa alkupuolella Michalak tutki kasvihuonekaasujen päästöjä ja miten ilmastonmuutos vaikuttaa kasvien ja maaperän kykyyn sitoa hiiltä. Myöhemmin hän siirtyi tutkimaan ilmastonmuutoksen vaikutuksia jokien, järvien ja meren rannikon veden laatuun.

Michalak on ohjannut 15 väitöskirjaa ja julkaissut 150 tieteellistä artikkelia. Hän sai American Geophysical Societyn Joanne Simpson -mitalin vuonna 2021.

## Lähteet
Osmanien–Persian sota

**Osmanien–Persian sota** voi tarkoittaa useata sotaa Osmanien valtakunnan ja Persiaa hallinneiden safavidien, afšaridien, zandien tai qajarien välillä:
*Osmanien–Persian sota (1532–1555)
*Osmanien–Persian sota (1578–1590)
*Osmanien–Persian sota (1603–1618)
*Osmanien–Persian sota (1623–1639)
*Osmanien–Persian sota (1730–1735)
*Osmanien–Persian sota (1743–1746)
*Osmanien–Persian sota (1775–1776)
*Osmanien–Persian sota (1821–1823)
Barrel-suoritin

**Barrel-suoritin** () on suoritin, joka vaihtaa suoritettavaa säiettä jokaisella syklillä. Tyypillisesti tämä ei salli useamman käskyn suorittamista yhdellä kellojaksolla. Esimerkiksi CDC Cyber -tietokoneet suorittivat yhden käskyn 20:sta saatavilla olevasta säikeestä ennen paluuta ensimmäiseen. Jokaista säiettä kohden on oma ohjelmalaskurin muiden rekisterien tila.
Käskykannan liukuhihnaa tukevia barrel-suorittimia on kehitetty.

Barrel-suorittimen käyttö eroaa keskeyttävästä moniajosta siten, että jokaiselle säikeelle on taattu käskyn suoritus *n* syklin välein, kun taas keskeyttävässä moniajossa yhtä säiettä suoritetaan kerralla satoja tai tuhansia syklejä muiden säikeiden odottaessa vuoroaan.

## Lähteet
Rita Trapanese

**Rita Anna Angela Trapanese** (8. toukokuuta 1951 Milano – 10. elokuuta 2000 Gattatico) oli italialainen taitoluistelija, joka kilpaili yksinluistelussa.

## Ura
Trapanese osallistui urallaan seitsemiin Euroopan-mestaruuskilpailuihin, neljiin maailmanmestaruuskilpailuihin ja kaksiin olympialaisiin. Hän voitti kaksi EM-mitalia, pronssia vuonna 1971 ja hopeaa vuonna 1972. MM-kilpailuissa hän sijoittui parhaimmillaan viidenneksi, vuonna 1971. Grenoblen olympialaisissa 1968 hän sijoittui 25:nneksi ja Sapporon olympialaisissa 1972 seitsemänneksi.

Trapanese voitti kahdeksan peräkkäistä Italian-mestaruutta vuosina 1965–1972. Kahdeksan oli pitkään ennätysmäärä Italian-mestaruuksia naisten yksinluistelussa. Carolina Kostner ylitti sen yhdeksännellä mestaruudellaan joulukuussa 2017.  

## Yksityiselämä ja kuolema
Rita Trapanese oli naimisissa onkologi Maurizio Vaglinin kanssa. He molemmat kuolivat auto-onnettomuudessa elokuussa 2000. Parilla oli kaksi lasta, Gaia ja Cristiano.

Italiassa järjestetty ISU Junior Grand Prix -sarjan osakilpailu oli 2000-luvun alussa hänen kunniakseen nimeltään Trofeo Rita Trapanese.

## Lähteet

## Aiheesta muualla
Valtatiellä

**Valtatiellä** on Veikko Kerttulan ohjaama suomalainen televisioelokuva vuodelta 1965, joka perustuu Anton Tšehovin samannimiseen näytelmään. Elokuva on MTV-teatterin tuottama ja se sai ensi-iltansa Mainos-TV:n *Aitiopaikka*-ohjelmapaikalla 23. lokakuuta 1965.

## Näyttelijät

## Lähteet
Occult Spiritual Anarchy

**Occult Spiritual Anarchy** on industrial metal -yhtye King Satanin kolmas studioalbumi, joka julkaistiin 8. huhtikuuta 2022.
## Kappaleet
# 
# 
# 
# 
# 
# 
# 
# 
# 
# 
# 

## Arvostelut
* Kaaoszine: 
* V2.fi: 

## Lähteet
Marvel’s Guardians of the Galaxy

**Marvel’s Guardians of the Galaxy** on Eidos Montrealin kehittämä ja Square Enixin julkaisema toimintaseikkailupeli. Peli on julkaistu lokakuussa  PlayStation 4, PlayStation 5, Windows, Xbox One ja Xbox Series X/S -alustoille.

Peli perustuu Marvelin sarjakuviin ja on hahmojen uusi tulkinta, joka ei perustu *Guardians of the Galaxy* -elokuviin.

## Pelaaminen
Peli on yksinpeli, jossa pelaaja ohjaa Tähtilordia. Pelissä on mukana muut tutut hahmot: Gamora, Drax Tuhoaja, Rocket ja Groot.

## Kehitys
Kehittäjät saivat poiketa *Guardians of the Galaxy* -elokuvista ja käyttivät aikaa tutustuakseen hahmoihin sekä elokuvien, sarjakuvien että animaatiosarjan perusteella.

## Vastaanotto
Peli on saanut IGN:n arvostelussa arvosanaksi 8/10. Tarina on lineaarinen, mutta pelaajalla on vaihtoehtoja keskusteluissa: keskustelut ovat tärkeitä tarinan kannalta ja ne ovat huvittavia. Taistelu on nautittavaa koko pelin keston ajan.

Peli on saanut The Game Awards -palkinnon parhaasta narratiivista.

## Lähteet

## Aiheesta muualla
*
Karl Gustaf Åhman

**Karl Gustaf Åhman** (6. kesäkuuta 1891 Helsinki – 19. toukokuuta 1978) oli suomalainen yritysjohtaja, joka sai teollisuusneuvoksen arvonimen.

Åhmanin vanhemmat olivat luotsi Karl Fritiof Åhman ja Augusta Karlsson ja puoliso Maila Ingrid Ikonen. Åhman oli koulun jälkeen töissä Tukkuliike Komosen palveluksessa 1910–1914, mutta meni sitten konttoripäälliköksi Wärtsilän tehtaalle Värtsilään. Siellä Åhman tuli lopulta työskennelleeksi yli viisikymmentä vuotta. Åhmanilla oli merkittävä rooli yrityksen kehittyessä rautatehtaasta kohti konepajayhtiötä, aina Wilhelm Wahlforssin pääjohtajakaudesta alkaen. 

Talvisota merkitsi Wärtsilälle suurta muutosta, kun Värtsilän kunnan osia menetettiin Neuvostoliitolle ja uutta sulattamolaitosta piti ruveta rakentamaan Suomen puolelle. Åhmanista tuli laitoksen johtaja vuonna 1940 ja hän osallistui keskeisesti myös sen suunnitteluun. Jatkosota ei muuttanut tilannetta, sen sijaan Suomen sotakorvaukset vahvistivat uuden sulattamon merkitystä ja kehitystarpeita. Åhman oli Wärtsilän paikallisjohtaja Värtsilässä aina vuoden 1966 vaihteeseen saakka. Wärtsilä lopetti sulattamon toiminnan vuonna 1967, mutta se jatkoi uusien omistajien voimin vuoteen 1984 asti. Åhman vaikutti paikallisjohtajana merkittävästi sekä tehdasyhteisössä että Värtsilän kunnassa. Teollisuusneuvoksen arvonimen hän sai vuonna 1966. 

## Lähteet
Väinö Paavola

**Väinö Herman Paavola** (1. toukokuuta 1882 Orivesi – 19. tammikuuta 1953 Orivesi) oli suomalainen Orivedellä vaikuttanut kansakoulunopettaja, päätoimittaja ja kirjakauppias.

Paavola syntyi Orivedellä Pehulankylän Paavolan talossa, jonka hänen vanhempansa omistivat. Hän valmistui kansakoulunopettajaksi Rauman seminaarista vuonna 1905. Paavola toimi sitten vuodesta 1905 alkaen opettajana Oriveden Vehkalahden koululla. Vuosina 1923 ja 1924 hän hoiti musiikinlehtorin tehtäviä Rauman seminaarissa.

Paavola perusti vuonna 1919 Oriveden kirjakaupan toimittuaan jo sitä ennen eri kustantajien kirja-asiamiehenä Orivedellä ja hän perusti myös vuonna 1923 Maalaiskirjakauppiasyhdistyksen toimien sen puheenjohtajana. Paavola oli mukana perustamassa Oriveden Sanomat- ja Orivesi-lehtiä ja oli molempien lehtien päätoimittajana. Hän oli Oriveden musiikkiyhdistyksen kuoronjohtajana, hoiti Oriveden kirkossa urkurin tehtäviä ja toimi Oriveden yhteiskoulun laulunopettajana.  Paavola oli Orivedellä museoyhdistyksen, Oriveden yhteiskoulun ja kansanopiston johtokuntien jäsenenä ja kansanopiston johtokunnan puheenjohtajana. Hänellä oli myös luottamustehtäviä seurakunnan ja kunnan elimissä aina kunnanhallitusta myöten.

## Julkaisuja
* *Koulujen laulukirja*; tekijät Paavo Halme ja Väinö Paavola. WSOY 1927, 2. painos 1928 ja uud. painokset nimellä *Kansakoulun laulukirja*,  9. korjattu painos 1937, 14. painos 1948
* *Halme-Paavolan kansakoulun laulukirjan säestyksiä*; tekijät Paavo Halme ja Väinö Paavola. WSOY 1930
* *Kansakoulun laulukirjan musiikkioppi ja laulujen lisäykset*; tekijät Paavo Halme ja Väinö Paavola. WSOY 1931
* *Halme-Paavolan kansakoulun laulukirjan säestykset*; tekijät Paavo Halme ja Väinö Paavola. WSOY 1933
* *Maalaiskirjakauppiasyhdistys 1923-1948*. Maalaiskirjakauppiasyhdistys, Kangasala 1948

## Lähteet
FS1 Flight Simulator

**FS1 Flight Simulator** on Sublogicin kehittämä ja julkaisema simulaatiopeli, joka on julkaistu vuonna  Apple II:lle ja TRS-80:lle.

Ennen pelin kehitystä Bruce Artwick kehitti PDP-11:lle simulaattorin, josta kerrottiin artikkelissa *A Versatile Computer Generated Dynamic Flight Display* vuonna 1976.

1980-luvun alussa Microsoft lisensoi pelin vastikään julkaistulle IBM PC:lle, jolloin Sublogicin Bruce Artwick kehitti uuden version, jonka Microsoft julkaisi nimellä *[[Microsoft Flight Simulator]]*. Sublogic jatkoi omaa kehitystä ja julkaisi *[[Flight Simulator II|Flight Simulator II:n]]* myös muille alustoille.

## Lähteet

## Aiheesta muualla
*
Jolene (kappale)

**Jolene** on yhdysvaltalaisen countrylaulajan Dolly Partonin  kirjoittama ja esittämä musiikkikappale, jonka tuotti Bob Ferguson Kappale äänitettiin RCA Studio B:llä Nashvillessa Tennesseen osavaltiossa 22. toukokuuta 1973. Kappaleen julkaisi 15. lokakuuta 1973 levy-yhtiö RCA Victor. 

Lehti Rolling Stonesin listassa "the 500 Greatest Songs of All Time" kappale nousi sijalle 217 vuonna 2004. Saman lehden raati nimesi laulun kaikkein aikojen 63. parhaimmaksi lauluksi vuonna 2021.  Laulu oli ehdolla Grammy-palkinnon saajaksi (kategoriassa *Grammy Award for Best Female Country Vocal Performance*) sekä vuosina 1974 että 1975. Laulu nousi listaykköseksi Kanadan (RPM) ja  Yhdysvaltain (Billboard) countrylistoilla.

## Kappaleen tausta
Partonin mukaan kappaleen inspiraationa oli punatukkainen pankkivirkailija, joka flirttaili Partonin miehen Carl Deanin kanssa hänen paikallisessa pankkikonttorissaan heidän avioliittonsa alkuaikoina. Haastattelussa hän paljasti myös, että Jolenen nimi ja ulkonäkö perustuvat nuoreen faniin, joka tuli lavalle hakemaan häneltä nimikirjoitusta.

Kitaraa soittaa äänitteessä Chip Young.

The Bobby Bones Show:n haastattelussa vuonna 2018 Parton paljasti, että hän kirjoitti laulun samana päivänä kuin kappaleen "I Will Always Love You". 

## Suomeksi
Suomeksi kappaleen ovat levyttäneet Vicky Rosti 1976, Leni 1978 ja Tarja Merivirta 1999.

## Lähteet
Marko Leppänen

**Marko Leppänen** on suomalainen toimittaja ja tietokirjailija. Leppänen on kirjoittanut kirjoja luonnon terveysvaikutuksista ja tunnettu kehittämästään esoteerisen maantieteen käsitteestä.

## Lähteet

## Julkaisuja

* 
* 
* 

## Aiheesta muualla
* Esoteerinen maantiede ja periferiaterapia (Marko Leppäsen blogi)
Maria Viitala

**Maria Viitala** (s. 7. helmikuuta 2003) on suomalainen salibandyn pelaaja, pelipaikaltaan maalivahti.

Viitala pelasi naisten F-liigassa ensimmäisen kerran kaudella 2021–2022 turkulaisessa FBC Loistossa. Hän pelasi joukkueessa kolmen kauden aikana 56 runkosarjaottelua ja 15 pudotuspeliä. Hän saavutti SM-pronssia kaudella 2023–2024. Vuonna 2024 hän siirtyi Turun Palloseuraan. Kaudella 2024–2025 hän pelasi 19 runkosarjaottelua ja 12 pudotuspeliä ja saavutti SM-hopeaa. Viitalan kasvattajaseura on Jalasjärven Jalas.

Viitala on pelannut Suomen naisten maajoukkueessa huhtikuun 2025 loppuun mennessä neljä maaottelua.

## Lähteet
Firebird (täsmennyssivu)

**Firebird** voi tarkoittaa seuraavia:
* Firebird, tietokannan hallintajärjestelmä
* Firebird Software, videopelien julkaisija
* Mozilla Firefoxin aiempi nimi (Mozilla Firebird)
* Gibson Firebird, kitaramalli
* Pontiac Firebird, automalli
Tuulia Lahti

**Tuulia Lahti** (s. 7. lokakuuta 2002) on suomalainen salibandyn pelaaja, pelipaikaltaan hyökkääjä.

Lahti on edustanut Naisten Salibandyliigassa eli nykyisessä F-liigassa turkulaista FBC Loistoa kausina 2019–2022 ja kaudesta 2023–2024 eteenpäin. Hän on pelannut liigassa viiden kauden aikana 89 runkosarjaottelua, joissa hän on tehnyt 67 maalia ja antanut 62 maalisyöttöä, sekä 22 pudotuspeliä, joissa hän on tehnyt 14 maalia ja saanut kymmenen syöttöpistettä. Hän saavutti SM-pronssia vuonna 2024.

Lahti voitti alle 19-vuotiaiden maailmanmestaruuden vuonna 2021. Hän teki turnauksen kuudessa ottelussaan kaksi maalia ja sai kaksi syöttöpistettä.

## Lähteet
Eerika Koski

**Eerika Koski** (s. 27. tammikuuta 2004 Mynämäki) on suomalainen salibandyn pelaaja, pelipaikaltaan hyökkääjä.

Koski on edustanut Naisten Salibandyliigassa eli nykyisessä F-liigassa turkulaista FBC Loistoa kausina 2019–2023 ja Turun Palloseuraa kaudesta 2023–2024 alkaen. Hän on pelannut liigassa kuuden kauden aikana 123 runkosarjaottelua, joissa hän on tehnyt 102 maalia ja antanut 53 maalisyöttöä, sekä 35 pudotuspeliä, joissa hän on tehnyt 13 maalia ja saanut 12 syöttöpistettä. Hän voitti Suomen-mestaruuden vuonna 2024 ja saavutti SM-hopeaa vuonna 2025

Kosken kasvattajaseura on mynämäkeläinen SBS Wirmo. Hän voitti SBS Wirmon joukkueessa C-tyttöjen Suomen-mestaruuden vuonna 2018 ja B-tyttöjen Suomen-mestaruuden vuonna 2019.

Koski saavutti pronssia alle 19-vuotiaiden maailmanmestaruuskilpailuissa 2022.

## Lähteet
Nea Keihäs

**Nea Keihäs** (s. 13. heinäkuuta 2001) on suomalainen salibandyn pelaaja, pelipaikaltaan puolustaja.

Keihäs on edustanut Naisten Salibandyliigassa eli nykyisessä F-liigassa turkulaista FBC Loistoa kaudesta 2019–2020 alkaen. Hän on pelannut liigassa kolmen kauden aikana 55 runkosarjaottelua, joissa hän on tehnyt viisi maalia ja antanut 23 maalisyöttöä, sekä kahdeksan pudotuspeliä, joissa hän on tehnyt yhden maalin ja saanut kuusi syöttöpistettä.

Keihäs voitti alle 19-vuotiaiden maailmanmestaruuden vuonna 2021. Hän teki turnauksen kuudessa ottelussaan yhden maalin ja sai kaksi syöttöpistettä.

## Lähteet